**Likumprojekta “Grozījumi Invaliditātes likumā” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Nav attiecināms. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums  | 2019.gada 29.janvāra Ministru kabineta sēdē, izskatot Ārlietu ministrijas sagatavoto informatīvo ziņojumu "Par Latvijas gatavību Apvienotās Karalistes izstāšanās no Eiropas Savienības (*Brexit*) radītajām sekām", tika dots uzdevums ministrijām sagatavot un iesniegt izskatīšanai Ministru kabineta 2019.gada 12.februāra sēdē tiesību aktu projektus, kas saistīti ar *Brexit*. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar Invaliditātes likumu 7. panta pirmo daļu prognozējamas invaliditātes un invaliditātes ekspertīzi veic Latvijas pilsonim, Latvijas nepilsonim; Eiropas Savienības, Eiropas Ekonomikas zonas valsts vai Šveices Konfederācijas pilsonim vai viņa ģimenes loceklim, kas legāli uzturas Latvijā; ārzemniekam, kas ir saņēmis pastāvīgās uzturēšanās atļauju Latvijā, personai, kas ir saņēmusi pastāvīgās uzturēšanās atļauju sakarā ar bēgļa statusa piešķiršanu Latvijā, vai minētās personas ģimenes loceklim, kuram ir pastāvīgās uzturēšanās atļauja Latvijā. Atbilstoši šā panta otrās daļas 1.punktam personai, kurai izsniegta termiņuzturēšanās atļauja Latvijā, ir tiesības uz prognozējamas invaliditātes un invaliditātes ekspertīzi, ja tai kā sociāli apdrošinātai personai ir tiesības uz sociālās apdrošināšanas pakalpojumiem.Sociālo jautājumu koordinēšana ar Lielbritānijas un Ziemeļīrijas Apvienotā Karalisti (turpmāk – Apvienotā Karaliste) līdz 2019.gada 29.martam tiek veikta saskaņā ar Eiropas Parlamenta un Padomes Regulu (EK) Nr.883/2004 (2004.gada 29.aprīlis) par sociālās nodrošināšanas sistēmu koordinēšanu (turpmāk – Regula Nr.883/2004) un Eiropas Parlamenta un Padomes Regulu (EK) Nr.987/2009 (2009.gada 16.septembris), ar ko nosaka īstenošanas kārtību Regulai (EK) Nr. 883/2004 par sociālās nodrošināšanas sistēmu koordinēšanu. Tādējādi patlaban Apvienotās Karalistes pilsoņi, kas dzīvo Apvienotajā Karalistē un kuri ir sociāli apdrošināti Latvijā darba nespējas gadījumā, kas beidzas ar invaliditāti, ir tiesīga uz Latvijas pabalstiem, piemēram, invaliditātes pensiju. Invaliditātes ekspertīzi Latvijā veic Veselības un darbspēju ekspertīzes ārstu valsts komisijas (turpmāk - VDEĀVK), pamatojoties uz personas iesniegto pieprasījumu un tam pievienotajiem dokumentiem VDEĀVK vai Eiropas savienības dalībvalsts kompetentās iestādes (šajā gadījumā Apvienotās Karalistes kompetentās iestādes) pārsūtītajiem dokumentiem.  Apvienotā Karaliste atbilstoši Eiropadomē 2017.gada 29. martā iesniegtajam paziņojumam, sākot ar 2019. gada 30. martu, vairs nebūs Eiropas Savienības dalībvalsts, tādējādi tās pilsoņi un viņu ģimenes locekļi zaudēs tiesības Latvijā saņemt Invaliditātes likumā noteikto prognozējamās invaliditātes un invaliditātes ekspertīzi, kas var ietekmēt viņu tiesības saņemt sociālos pakalpojumus, pabalstus, atlīdzības vai valsts pensiju. Lai nodrošinātu, ka pārejas periodā no 2019.gada 30.marta līdz 2020.gada 31.decembrim Apvienotās Karalistes pilsoņiem un viņu ģimenes locekļiem, kas pēc 2019.gada 29.marta turpina dzīvot (uzturēties) Latvijā, kā arī Apvienotās Karalistes pilsoņiem, kas dzīvo Apvienotajā Karalistē, bet ir bijuši sociāli apdrošināti Latvijā, saglabātos tiesības saņemt likumā noteikto prognozējamās invaliditātes vai invaliditātes ekspertīzi, ir sagatavots likumprojekts “Grozījumi Invaliditātes likumā” (turpmāk – likumprojekts). |
| 3. | Projekta izstrādē iesaistītās institūcijas un publiskas personas kapitālsabiedrības | Nav |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Apvienotās Karalistes pilsoņiem un viņu ģimenes locekļi, kas ieguvuši tiesības uzturēties Latvijā līdz 2019. gada 29. martam un ar 2019. gada 30. martu un vēlāk turpina dzīvot (uzturēties) Latvijā, un Apvienotās Karalistes pilsoņi, kas dzīvo Apvienotajā Karalistē un kuriem ir tiesības uz sociālās apdrošināšanas pakalpojumiem Latvijā. |
| 2. | Tiesiskā regulējuma ietekme uz tautsaimniecību un administratīvo slogu | Likumprojektam nebūs papildu ietekme uz tautsaimniecību, jo pārejas periodā līdz 2020.gada 31.decembrim Apvienotās Karalistes pilsoņiem, kā arī viņu ģimenes locekļiem, kas dzīvo Latvijā, tiek saglabātas tādas pat tiesības, kādas tiem būtu, ja Apvienotā Karaliste turpinātu būt Eiropas Savienības dalībvalsts. Gadījumā, ja pēc *Brexit* Apvienotājā Karalistē nebūs noteikta kompetentā iestāde dokumentu pārsūtīšanai, var pieaugt administratīvais slogs Apvienotās Karalistes pilsonim, kas dzīvo Apvienotajā Karalistē un kuram ir tiesības uz sociālās apdrošināšanas pakalpojumiem Latvijā. Tad šīm personām pieprasījums un dokumenti būs jāiesniedz VDEĀVK pašiem saskaņā ar Invaliditātes likumā noteikto, ievērojot normatīvajos aktos par dokumentu legalizāciju noteiktās prasības. Iesniegumu šīs personas VDEĀVK varēs iesniegt gan klātienē (uzrādot personu apliecinošu dokumentu), gan pa pastu, gan elektroniski (parakstītu ar drošu elektronisko parakstu), gan izmantojot valsts pārvaldes pakalpojumu portālu www.latvija.lv, izmantojot e-pakalpojumu “Iesniegums VDEĀVK par invaliditātes ekspertīzes veikšanu”. |
| 3. | Administratīvo izmaksu monetārs novērtējums | Administratīvās izmaksas nav iespējams aprēķināt, jo nav zināms vai un cik būs tādi Apvienotās Karalistes pilsoņi, kuriem būs nepieciešams veikt invaliditātes ekspertīzi, skaits.  |
| 4. | Atbilstības izmaksu monetārs novērtējums | Nav attiecināms. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Nav attiecināms. |
| 2. | Citas starptautiskās saistības | Nav attiecināms. |
| 3. | Cita informācija | Eiropas Savienības tiesību akti neregulē trešo valstu pilsoņiem sniedzamos invaliditātes ekspertīzes pakalpojumus, taču Latvijā invaliditātes ekspertīze ir saistīta ar invaliditātes un vecuma pensijas noteikšanu. Līdz ar to likumprojekts izstrādāts, lai turpinātu *Eiropas Parlamenta un Padomes Regulas (EK) Nr. 883/2004 (2004. gada 29. aprīlis) par sociālās nodrošināšanas sistēmu koordinēšanu* (turpmāk – Regula Nr. 883/2004) piemērošanu, nosakot prognozējamo invaliditāti un veicot invaliditātes ekspertīzi Lielbritānijas un Ziemeļīrijas Apvienotās Karalistes pilsoņiem, kuri atbilst Regulas Nr. 883/2004 tvērumam, atbilstoši Eiropas Komisijas 2019.gada 30.janvāra *priekšlikumam Eiropas Parlamenta un Padomes regulai par ārkārtas pasākumu noteikšanu sociālā nodrošinājuma koordinācijas jomā pēc Lielbritānijas un Ziemeļīrijas Apvienotās Karalistes izstāšanās no Eiropas Savienība* (COM(2019)53). Likumprojektā tiek noteikts ierobežots laika periods, kurā tiek saglabāta esošā pieeja attiecībā uz Lielbritānijas un Ziemeļīrijas Apvienotās Karalistes pilsoņiem (proti, līdz 2020.gada 31.decembrim), ņemot vērā, ka Eiropas Savienības un Lielbritānijas un Ziemeļīrijas Apvienotās Karalistes nākotnes attiecību ietvarā sagaidāms pastāvīgs risinājums pilsoņu tiesību jautājumā.  |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Labklājības ministrija un VDEĀVK. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Likumprojekts tiks īstenots esošo institūciju un cilvēkresursu ietvaros. |
| 3. | Cita informācija | Nav |

Labklājības ministre R.Petraviča

Vīza: valsts sekretārs I.Alliks

Grabe 67021594

Daina.Grabe@lm.gov.lv